
            A Down Alapítvány ügyfeleinek kórházi felvételével, kórházi bent tartózkodásával, 
és elbocsátásával kapcsolatos kötelező feladatok 
az átmeneti és a lakóotthonokban
Az Alapítvány átmeneti és lakóotthonaiban élő ügyfeleinek gyógykezelése orvosi javaslat alapján, vagy sürgősségi esetben, fekvőbeteg gyógyintézetben, kórházi osztályokon történik. 

Az alapítványi ügyfél kórházba kerülhet:

· Akut, vagy egyéb módon nem kezelhető rosszullét, életmentő beavatkozást igénylő állapot miatt
 

· Orvosi beutalóval, előre egyeztetett időpontban és célzott terápia, esetleg műtét céljából 
A kórházba kerüléskor, és az ügyfél kórházi tartózkodása során, valamint az onnan történő elbocsátáskor, az átmeneti otthonok és a lakóotthonok segítőinek/egészségügyi felelőseinek számtalan feladata van. 
1. Fekvőbeteg gyógyintézetbe történő felvételkor:
A segítők, mentorok, egészségügyi felelősök (továbbiakban segítők) kötelessége gondoskodni arról, hogy a kórházba kerülő beteg felkészülten, a szükséges használati eszközeinek és dokumentációinak birtokában kerüljön be a fekvőbeteg gyógyintézetbe.
Minden otthonban össze kell készíteni egy u.n. készenléti táskát, amit bármelyik ügyfél, sürgős esetben is, azonnal magával vihet, mert minden szükséges holmi megtalálható benne.
1.1. A készenléti táska tartalma:
1.1.1. Személyes használati tárgyak, általános lista:
· tisztálkodási szerek (szappan, tusfürdő, fogkrém)

· törölköző

· WC papír

· papír zsebkendő

· étkezéshez bögre, vagy pohár, valamint evőeszközök (legalább kanál és villa, de lehet kés is)
1.1.2. Személyes használati tárgyak, személyre szóló lista:
Ebben a csomagban kell elhelyezni egy olyan felsorolást tartalmazó listát is, amelyen feltüntetésre
kerül, hogy az általánosan felsoroltakon kívül, az ügyfél saját holmija közül, mi legyen még a

készenléti táskában elinduláskor:
· mosdó kesztyű vagy szivacs
· nedves törlőkendő 

· fogkefe, 

· esetleg fogselyem
· testápoló

· borotva

· nőknél intimbetét

· 1 vagy 2 pizsama/hálóing  
· 1 köntös 

· 2 pár papucs (egy a tusoláshoz, egy közlekedni)

· váltó alsó

· váltó trikó/igény szerint

· télen legalább 2 pár zokni

· aki ragaszkodik hozzá, annak kispárna, váltás huzattal

· kabala-baba,

· mobiltelefon
· olvasnivaló igény szerint.
1.2. Egészségügyi és személyes dokumentumok:
A segítők feladata arról is gondoskodni, hogy a használati tárgyakon kívül, az egészségügyi és személyes dokumentumok is a kórházba utalt betegnél, vagy a kísérőnél legyenek.

1.2.1. A beteg azonosításához szükséges személyes iratok: 
· személyigazolvány

· lakcímkártya
· TAJ kártya

1.2.2. Meglévő egészségügyi dokumentáció: 
· kórházi beutaló
· korábbi zárójelentések
· ambuláns lapok, leletek, vizsgálati eredmények 
· szedett gyógyszerek listája vagy bemutatás céljából a szedett gyógyszerek 
1.3.Egyéb a kórházi gyógykezelés alatt szükséges eszközök:

1.3.1. Gyógyszer, kötszer:

Amennyiben ügyfelünk különleges gyógyszert szed, vagy valamilyen kötszert használ, néhány napra (annak beszerzéséig) elegendő mennyiséget azokból is vigyen magával. 
1.3.2. Gyógyászati segédeszköz:

Amennyiben saját gyógyászati segédeszközt használ (kontaktlencse, szemüveg, hallókészülék, mankó, járást segítő bot) akkor azt szintén be kell vinni a kórházba.
Ugyanakkor ügyelni kell arra, hogy a beteg ne vigyen magával értéktárgyat, nagyobb pénzösszeget, drága informatikai eszközt, és az ellátásához nem szükséges személyes iratokat.
Megjegyzés: 

Az 1.2.1. és az 1.2.2. pontban felsorolt iratokról célszerű listát készíteni. Ezeket ne a csomagban helyezzük el, hanem mindig a kísérő vigye magával.

A csomagban viszont lehet másolat a személyi igazolványról, és a TAJ kártyáról, valamint az alapítvány elérhetőségéről (cím, telefonszám). 
Ezeket a másolatokat azonban soha nem induláskor kell elkészíteni, hanem minden ügyfélnek legyen a dossziéjában készen egy összeállított pakk a legfontosabb iratokról, betegségeivel kapcsolatos dokumentumokról, laboratóriumi, vagy képalkotó felvételek során készült leletekről, kockázat felmérési lapról.

Soha nem fordulhat elő, még sürgős esetben sem, hogy a beteg úgy kerül kórházba, hogy nincsenek számára előkészítve, azaz nem állnak rendelkezésre azok a használati eszközök, és személyes dokumentumok, amelyek elengedhetetlenek mind a felvételnél, mind a bent fekvés ideje alatt.
1.4. További feladatok a kórházi betegfelvételt megelőzően:

Ha az alapítványi ügyfél előjegyzett betegként kerül kórházba, mindig ügyelni kell az alábbiakra:
· A műkörmöket, a körömlakkot el kell távolítani! (ugyanis a köröm színéből olvasható le a keringés stabilitása, az esetleges vérszegénység, vagy oxigén hiány)
· A beteg lehetőleg smink nélkül érkezzen a kórházi osztályra!
· Az ékszereket mindig otthon kell hagyni! 
· Nők esetében feltétlenül szólni kell, ha a beteg fogamzásgátlót szed, ugyanis ez bizonyos esetekben növelheti a trombózis kialakulásának kockázatát!
2. Feladatok az ügyfelek kórházi gyógykezelése alatt:

2.1. Gyógyszerhasználat a kórházban tartózkodás ideje alatt:
Betegbiztonsági szempontból különösen nagy figyelmet kell fordítani arra, hogy kliensünk a kórház által kiosztott gyógyszereken kívül egyebet (akár az otthonban addig szedett, kiegészítőket, vitamint, pezsgőtablettát, vagy homeopátiás szert) semmiképpen ne szedjen, kizárólag akkor, ha azt a kezelőorvosa jóváhagyta! 
2.2.Beteglátogatás:

Ügyfeleinket kórházi kezelésük, ápolásuk ideje alatt látogatni kell. Az átmeneti vagy lakóotthonokban gondoskodni kell arról, hogy a segítők naponta, de legalább kétnaponta meglátogassák a beteget. 
· A látogatások során vigyünk be tiszta hálóruhát, alsóneműt, ásványvizet, illetve ha a betegség jellege nem zárja ki, akkor lehet élelmiszert, gyümölcsöt és a beteg kedvenc édességből is. Erről azonban nem árt előzetesen érdeklődni a beteg kezelőorvosától.
· Az általános nővérhiány miatt gyakran előfordul, hogy a betegünket meg kell etetni, itatni, meg kell mosdatni/fürdetni, át kell húzni az ágyát, át kell öltöztetni, meg kell borotválni, le kell vágni a körmeit stb.
· Ha bármilyen problémát, rendellenességet észlelünk a beteg ápolásával, ellátásával összefüggésben, azt azonnal jelezni kell a kórházi személyzet, elsősorban az osztályos orvos és/vagy a főnővér felé.
· Fontos, hogy rendszeresen érdeklődjünk, tájékozódjunk a beteg aktuális állapotáról, betegsége prognózisáról.
2.3. A beteg átszállítása más osztályra, illetve más intézménybe:

A segítő feltétlenül beszélje meg a kezelőorvossal, vagy az osztályvezető főorvossal, hogy amennyiben szükségessé válik a betegnek egy másik osztályra, vagy másik intézménybe való átszállítása, ennek okáról, módjáról, idejéről és az új helyről feltétlenül tájékoztassa a beteglátogatást végző alapítványi munkatársat és/vagy a hozzátartozót, illetve a gondnokokat is. Emiatt az alapítványi munkatárs a gyógykezelés helyén mindig adja meg a telefonos elérhetőségét.
3. Feladatok az ügyfelek kórházból történő elbocsátásakor:
3.1. Hazaszállítás megszervezése:

· Az otthonok vezetőinek, és a segítőknek feladata gondoskodni arról, hogy a kórház elhagyásával egyidejűleg a beteg hazaszállítása megoldható legyen. Ehhez lehet a kórházban betegszállítót (mentőt) előjegyeztetni, vagy ha ez nem szükséges, esetleg nehézségbe ütközik, akkor gépkocsit kell biztosítani. 
· Ez alól kivétel, ha a hozzátartozó az ügyfelünket nem a lakóotthonba, hanem saját otthonába kívánja hazavinni.
3.2. A kórház elhagyását megelőző további feladatok:
3.2.1. Kórházi elbocsátáskor a segítőnek kötelessége odafigyelni arra, hogy a beteg megkapja az alábbi dokumentumokat: 
· Zárójelentés
· Felírt gyógyszerek receptjei

· A beteg korábbi egészségügyi papírjai, ha voltak, korábbi képalkotó felvételek (rtg, UH, CT, MR)

· Egyéb leletek, igazolások, esetlegesen elvett gyógyszerek, vagy más tárgyak

3.2.2. Egyéb feladatok:

· A segítő összepakolja a beteg személyes holmiját, ügyel arra, hogy semmi ne maradjon a kórteremben.
· Ha a zárójelentés nem, vagy csak kevéssé érthetően tartalmaz további utasításokat, akkor a segítőnek kell tisztázni a beteg kezelőorvossal az alábbiakat:
· További gyógyszerszedés rendje, lehetséges mellékhatások,
· Követendő életmód, diéta, gyógytorna,
· Gyógyászati segédeszközök használata, beszerzése, 

· Azok az esetek, tünetek, panaszok, amelyekkel azonnal orvoshoz kell fordulni,
· Következő kontroll helye és időpontja. 
A kórház elhagyását követően gondoskodni kell a receptre felírt gyógyszerek, gyógyászati segédeszközök kiváltásáról, megvásárlásáról. 

Melléklet: 
1. Ellenőrző lista kórházi felvételhez, bent tartózkodáshoz
2. Kórisme táblázat

3. Rendszerezési protokoll egészségügyi mappa

4. Előlap, az ügyfél nevével és adataival

5. Kórházba történő kísérés esetén összekészítendők listája
A protokoll érvényessége: 2017. július 19-től

Készítette: Vámos Magdolna
egészségügyi auditor

 Jóváhagyta (központi titkárságon tárolt eredeti példány aláírásával):  ......................................









         Dr. Gruiz Katalin










   Down Alapítvány elnöke
Ellenőrző lista 


-kórházi felvételhez, bent tartózkodáshoz-

1. Név

2. Gondnoki nyilatkozat az orvosi ellátás igénybevételéhez 

3. Gondnoki nyilatkozat diagnosztikus és/vagy terápiás célú invazív beavatkozáshoz 

4. Gondnoki kirendelő határozat

5. Érvényes személyes iratok fénymásolata

6. Legutolsó kórházi zárójelentés (ha van)

7. Legutolsó ambuláns lap (ha van)

8. Beutalók

9. egyéb

Kórisme táblázat

	Kórisme
	Javasolt kezelés
	Utókövetés

	
	
	

	
	
	

	
	
	

	
	
	


Rendszerezési protokoll egészségügyi mappa


	1. Név

	2. Gondnoki nyilatkozat az orvosi ellátás igénybevételéhez

	3. Gondnoki nyilatkozat diagnosztikus és/vagy terápiás célú invazív beavatkozáshoz

	4. Gondnoki kirendelő határozat

	5. Érvényes személyes iratok fénymásolata

	6. Legutolsó kórházi zárójelentés (ha van)

	7. Legutolsó ambuláns lap (ha van)



	8. Beutalók

	9. Egyéb



Ügyfél neve

TAJ szám: xxx xxx xxx

közgyógyellátási igazolvány száma:……..…….. 

SZIG:…………..................................................................

lakcím:…………………………………………

Kórházba történő kísérés esetén összekészítendők listája


· pizsama/hálóing

· papucs

· köntös

· zokni

· váltó alsó

· váltó trikó/igény szerint

· törölköző

· fogkefe

· fogkrém

· tusfürdő

· WC papír

· borotva

· gyógyszerek

· vitaminok

· gyógyszerlista

· E.Ü protokoll szerint összeállított iratcsomag

Akinek szükséges:

· decumatrac

· decuhoz szükséges eszközök

· pelenka

� Lásd a 6.2.2.9. számú „a mentőszolgálat, valamint az orvosi ügyelet és a háziorvos igénybevételének szabályai a Down Alapítvány intézményeiben c. protokollban leírtakat

